《还杨恬天隐长官家集》
宋代·冯山

经世才高若命何，微茫骚雅寄编摩。纯音已落人间久，孤愤犹存集外多。

喜看仙巢鸣鸑鷟，重闻古匣奏云和。殷勤归秩非无报，谁为沉文吊汨罗。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。